
Көңілден шыққан игі бастама

 Өңір басшысының бұл тапсырмасын қуана қолдайтындардың бірімін. Менің ойымша, желтоқсанның соңғы жұлдызы тойланатын. Жаңа жылға біз күнтізбелік күн ретінде ғана қарауға даңғылануымыз керек. Қазақтың төл жаңа жылы - Наурыз мерекесіне, оның жоғары деңгейде ұйымдастырылуына айрықша мән бергеніміз жөн. Бұл Жаңа жылдан, мереке  күндері болатын сән-салтанаттан түбегейлі бас тарту деген сөз емес. Жыл сайын қаламызда биіктіп 10-20 метрді құрайтын шыршалар орнатылады. Оларды орнатуға қаншама қаржы, қанша адамның еңбегі сарп етіледі. Қып-қызыл ақшаға тұрғызылған, әсем безендірілген шыршаны бір ай өтер-өтпестен бұзып аламыз. Бұл дәстүр жыл сайын қайталанады. Оны жаңарта бергеннен гөрі, облыс, қала бюджетінен бөлініп отырған ақшаны қаламыздың әлеуметтік-экономикалық ахуалын дамытуға неге жұмсамасқа? Өткен жылы Шымкент қаласының әкімі қала бюджетінен жаңажылдық безендіруге бөлінуі тиіс 80 миллион теңге қаржыны қаладағы 5918 жетім және әлеуметтік аз қамтылған отбасының балаларына бір жолғы көмек ретінде таратып бергендігін ғаламтор арқылы оқып, қуанған едім. Дәстурге берік оңтүстік ағайындарға шын көңілмен разы болғаным бар. Биыл бұл игі шара біздің өңірімізде де көрініс табуда.

